Ce înseamnă placenta praevia și care sunt cauzele apariției ei
Data publicării:
Placenta praevia, adică placenta jos inserată, este o complicație ce crește riscul ca sarcina să se termine înainte de termen. În această situare joasă, placenta poate acoperi parțial sau total canalul cervical, făcând astfel ca nașterea pe cale naturală să fie, în cele mai multe cazuri, imposibilă. În plus, riscul crescut de sângerare poate duce la hemoragii masive, care să indice efectuarea în urgență a operației cezariene, spune dr. Emel Nuraltay, medic specialist Obstetrică-ginecologie.
Pentru o naștere în siguranță, este necesară monitorizarea atentă a sarcinii și recunoașterea din timp a placentelor cu inserție joasă. Gravidele cu placenta praevia trebuie să urmeze cu strictețe recomandările medicului obstetrician, să efectueze vizite mai dese la medic și să fie foarte atente la orice sângerare. Este recomandat ca nașterea să aibă loc într-o maternitate capabilă să asigure îngrijirile de terapie intensivă neonatală de care ar putea avea nevoie nou-născutul prematur.